опцията. Купувачът на опцията придобива правото, но не и задължението, да купи или продаде ценни книжа или друг финансов актив на на определена в договора цена през определен срок или на определена дата. Рискове: Купуването на опция е по-малко рисково от предлагането й. Това е така, защото купувачът има право, но не и задължението да упражни опцията. Ако опцията дава право за закупуване на определени ценни книжа в определен срок от сключването на договора и цената на тези книжа падне (спрямо цената им, посочена в договора), купувачът на опцията може просто да не упражни опцията и с изтичането на срока, опционният договор ще се прекрати. В резултат, купувачът ще е изгубил инвестицията си в опционния договор. При обратно развитие на цената на ценните книжа – ако цената им се повиши през срока за упражняване на опцията, купувачът има интерес да упражни опцията като купи ценните книжа на предварително определената в договора цена (по-ниска от пазарната към момента на упражняване на опцията). Така, купувачът печели от разликата между цената на която би могъл да продаде на пазара закупените ценни книжа и цената на която е купил (чрез упражнавяне на опцията) същите ценни книжа от другата страна по опционния договор. За разлика от купувача, който може да не упражни опцията ако пазарната цена на ценните книжа през периода на опцията се движат в нежелана от него посока, другата страна по опционния договор трябва да изпълни задълженията си, ако опцията бъде упражнена. Тъй като евентуалната загуба за предложителя на опцията зависи от това дали и с колко пазарната цена на ценните книжа ще се покачи (при опция за продажба на ценни книжа от предложителя) или падне (при опция за покупка на ценни книжа от предложителя) спрямо определената в договора цена, размерът на загубата за предложителя при неблагоприятно за него развитие на цената е неограничен.

#### (б) Фючърси

Характеристика: Фючърсните договори предвижат едната страна да продаде на другата определени активи (като акции, облигации и др. финансови активи или стоки и др. нефинансови активи) на определена бъдеща дата на предварително договорена цена. Печалбата или загубата по фючърсния договор зависят от пазарната цена на актива при прехвърлянето му на определената дата спрямо предварително посочената в договора цена на актива. Рискове: Фючърсите носят висока степен на риск. За страната по фючърсния договор, за която движенито на цената на финансовия актив, за който се отнася фючърса, е в негативна посока, загубата може да надхвърли първоначалната инвестиция. Така например, за страната, която ще продаде актива на определената дата, движението в негативна посока на цената на свързания с фючърса актив е нагоре. Фючърсите са финансови инструменти, предлагащи висок ливъридж. Размера на инвестицията, за да се поеме позиция да се достави или получи доставка на актив по фючърсен договор обикновено е по-малка от цената на самия актив. Това дава възможност за големи печалби върху направената инвестиция, но по същия начин може да доведе и до загуби надхвърлящи първоначалната инвестиция.

Както бе посочено по-горе, служителят на Посредника, с когото имате контакт, е а разположение да получи от Вас допълнителни въпроси (ако имате такива) относно видовете финансови инструменти и рисковете, свързани с тях. Винаги можете да отправите Вашите въпроси и към ..................................., на

5